Carlos Queiroz

**Carlos Manuel Brito Leal de Queiroz** **(**1953-yil 1-martda tugʻilgan) – portugaliyalik futbol murabbiyi boʻlib, hozirda Ummon milliy terma jamoasiga murabbiylik qilmoqda.

Carlos 1989 va 1991-yillarda Portugaliya terma jamoasini 20 yoshgacha boʻlgan oʻyinchilar oʻrtasida jahon chempioni qilgani bilan tanilgan. Oʻshanda u portugaliyalik oʻyinchilarning istiqbolli „oltin“ avlodini boshqargan boʻlib, ular orasida Luís Figo va Rui Costa ham bor edi. 1984-yilda Portugaliya futbol federatsiyasi murabbiylar jamoasiga kichik toifalar terma jamoasi murabbiyi Xose Agustinoning yordamchisi sifatida qoʻshilgan, biroq uning yoshlar bilan ishlashi bundan oldinroq boshlangan edi. 1982-yildan 1984-yilgacha oʻz mamlakatida futbolni rivojlantirish uchun turli dasturlarni, shuningdek, Futbol 5 (besh yoshli futbolchilar) va ayollar futbolini tashkil etish boʻyicha takliflarni ishlab chiqqan.

Carlos oʻz vatani Portugaliya, shuningdek Birlashgan Arab Amirliklari, Janubiy Afrika, Eron, Kolumbiya, Misr va Qatar milliy terma jamoalarining bosh murabbiyi lavozimida ishlagan. Janubiy Afrika (2002), Portugaliya (2010) va Eronni (2014, 2018 va 2022) FIFA Jahon chempionatiga olib chiqqan. Klub darajasida u Sporting CP, MLS ligasidagi Nyu-York / Nyu-Jersi Metrostars hamda Ispaniyaning „Real Madrid“ jamoalarini boshqargan. Bundan tashqari, Angliyaning „Manchester United“ klubida Alex Fergusonning yordamchi murabbiyi sifatida ikki bor faoliyat yuritgan.

Queiroz yoshlar jamoalari murabbiyi sifatida bir qator mukofotlarga sazovor boʻlgan va kattalar hamda klub darajasida, asosan Aleks Fergyusonning yordamchisi sifatida katta yutuqlarga erishgan. 1998-yilda u AQShda futbolchilarni tayyorlash tizimini takomillashtirish boʻyicha batafsil rejalarni oʻz ichiga olgan „Q-Report“ nomli hisobotni tayyorlagan.

Keyrush Eron milliy terma jamoasi tarixidagi eng uzoq muddat ishlagan murabbiy boʻlib, 2011—2019-yillar oraligʻida deyarli sakkiz yil faoliyat yuritgan. Carlos shuningdek, 2022-yilgi Jahon chempionati musobaqalaridan avval Eron terma jamoasini turnirga tayyorgarsh yana bosh murabbiy lavozimiga tayinlangan. Queiroz mamlakat tarixida ketma-ket uchta Jahon chempionatida jamoani boshqargan yagona murabbiy hisoblanadi. 2022-yildan keyin u qisqa muddat Qatar terma jamoasini boshqargan, soʻngra 2025-yil iyul oyida Ummon milliy terma jamoasi bosh murabbiyi etib tayinlangan.

## Yutuqlari
**Yordamchi murabbiy**

**Manchester United**

* Premer-liga: 2002-03, 2006-07, 2007-08
* UEFA Chempionlar Ligasi: 2007-08

**Murabbiy**

**Portugaliya**

* FIFA Yoshlar jahon chempionati: 1989, 1991
* UEFA 16 yoshgacha boʻlganlar Yevropa chempionati: 1989
* FIFA U-17 Jahon kubogi 3-oʻrin: 1989

**Sporting CP**

* Portugaliya kubogi: 1994-95
* Primeira Divisão 2-oʻrin: 1994-95
* Supertaça Cândido de Oliveira: 1995

;Nagoya Grampus

* Osiyo Kubok gʻoliblari kubogi 2-oʻrin: 1996-97
* J-Liga 2-oʻrin: 1996
* Sanva Bank kubogi: 1996
* Suntori chempionati: 1997

;Birlashgan Arab Amirliklari

* Fors koʻrfazi kubogi 3-oʻrin: 1998
* FIFA Arab kubogi 4-oʻrin: 1998

;Real Madrid

* Ispaniya Superkubogi: 2003
* Qirol kubogi 2-oʻrin: 2003-04

;Misr

* Afrika Millatlar Kubogi 2-oʻrin: 2021

## Manbalar

## Havolalar

* 
* Carlos Queiroz profile Manchester United (2006-yil 31-avgustda arxivlangan)